AlexejDobrolubov/national_council_slovak_2010 huggingface dataset:
33. schôdza NR SR - 1.deň - B. popoludní
Dátum: 2025-03-25
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

107. Ďakujem pekne za slovo. Pán poslanec, spomenuli ste slintačku a krívačku, tak ak dovolíte, moja krátka reakcia. Sú úplne legitímne niektoré otázky, ktoré zaujímajú verejnosť, farmárov aj spotrebiteľov. Napríklad aké opatrenia boli prijaté, kedy boli prijaté, či sú tie opatrenia dostatočne účinné a či zareagovali štátne orgány včas, vtedy, keď mali. To sú proste legitímne otázky a je našou povinnosťou, nieže právom, ale povinnosťou tieto otázky klásť a dožadovať sa odpovedí. A som si istý, že keby ste boli v opozícii vy, takisto by ste kládli tieto otázky a bolo by to absolútne v poriadku. Keby sme k tejto téme pristupovali my tak ako niektorí vaši koaliční partneri v minulom volebnom období k pandémii covidu, tak by tu bol iný cirkus. Ale nerobíme to. My len kladieme otázky a čakáme odpovede. To je všetko.
33. schôdza NR SR - 1.deň - B. popoludní
Dátum: 2025-03-25
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

63. Ďakujem pekne za slovo. Pán poslanec, spomenul si vily v Chorvátsku, ja by som chcel upozorniť na jednu vilu, ktorá sa nachádza na Slovensku a ktorá je pripravená pre budúceho predsedu parlamentu. Richard Raši bude historicky prvý predseda Národnej rady Slovenskej republiky, ktorý bude bývať v luxusne vynovenej vile pri bratislavskom Horskom parku za takmer 4 mil. eur zo štátnych peňazí, z peňazí daňových poplatníkov, v čase tvrdej konsolidácie, ktorú musia znášať ľudia, tak toto je neuveriteľná, naozaj neuveriteľná donebavolajúca trúfalosť. V čase zvýšenej dépeháčky, v čase transakčnej dane, toto je teraz to najpodstatnejšie, čo pomôže štátu? Bývanie pre predsedu parlamentu za takmer 4 mil. eur? Keď ľudia majú šetriť? A poviem tie položky, lebo ešte trochu mám času. 2 mil. 600-tisíc kúpna cena. 33-tisíc eur projektová dokumentácia, 957-tisíc eur stavebné práce, 171-tisíc eur atypický interiér, dohromady takmer 4 mil. eur v čase konsolidácie pre nového predsedu Národnej rady. To je naozaj donebavolajúca drzosť, trúfalosť a nespravodlivosť.
33. schôdza NR SR - 1.deň - B. popoludní
Dátum: 2025-03-25
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

35. Ďakujem za slovo. Je naozaj nezvyčajné, aby niekto vystúpil k správe mandátového a imunitného výboru, ale oveľa viac nezvyčajné je, že predseda vlády nazve vlastných koaličných poslancov vydieračmi a nakoniec ich vymenuje za ministrov. Je oveľa viac nezvyčajné, že vydierači sa stanú ministrami a budú rozhodovať o rozdeľovaní dotácií pre športovcov alebo o rozdeľovaní stámiliónov až miliárd eur z eurofondov. Je oveľa viac nezvyčajné, že nejaký koaličný poslanec tri mesiace o sebe vyhlasuje, že mu nejde o funkciu, ale o hodnoty, a nakoniec sa nechá kúpiť ministerskou funkciou. Je oveľa viac nezvyčajné, že ďalší koaličný poslanec po roku a pol škandalóznych a zničujúcich hlasovaní, napríklad o novele Trestného zákona, o sebe povie, že sa po svojich hlasovaniach musel ísť vyvracať. A nakoniec tento istý poslanec ochotne prijme funkciu štátneho tajomníka vo vláde, ktorá Trestný zákon do parlamentu predložila. Áno, sú to naozaj nezvyčajné veci, ale my nebudeme mlčať, lebo na takéto veci sa jednoducho zvyknúť nedá.
23. schôdza NR SR - 12.deň - B. popoludní
Dátum: 2024-12-11
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

18. Ďakujem pekne za slovo. Chcel by som ľuďom vysvetliť farizejstvo troch poslancov strany HLAS, ktorí sa tvária, že s týmto represívnym zákonom nesúhlasia a preto zaňho nehlasovali v prvom čítaní a možno zaňho nezahlasujú ani pri finálnom hlasovaní v druhom a treťom čítaní. Je plne v rukách týchto troch poslancov strany HLAS, aby zákon neprešiel. Poslanci Migaľ, Šalitroš, Ferenčák môžu zabrániť tomu, aby lekárom nehrozilo od januára väzenie. Stačí, aby sa títo traja poslanci strany HLAS nezaprezentovali pri záverečnom hlasovaní. V tom prípade bude Národná rada neuznášaniaschopná a zákon neprejde. Ak sa poslanci Migaľ, Šalitroš a Ferenčák zaprezentujú a budú hlasovať proti, nieže nezabránia schváleniu tohto zákona, ale naopak, len vďaka ich hlasom umožnia, aby Národná rada pri tomto hlasovaní bola uznášaniaschopná a zákon, napriek ich nesúhlasu údajnému prešiel, tento represívny zákon. Vysvetlím to ešte v číslach. Na uznášaniaschopnosť Národnej rady treba 76 hlasov. Ak sa poslanci Migaľ, Šalitroš a Ferenčák zaprezentujú, tak 76 poslancov bude prítomných, 73 poslancov bude za, oni traja budú proti, budú sa tváriť, že oni s tým zákonom nesúhlasia, ale v konečnom dôsledku prispejú k tomu a len vďaka ich hlasom tento represívny zákon prejde. Ak by sa nezaprezentovali, tak pri prezentácii by bolo prítomných 73 poslancov, Národná rada by bola neuznášaniaschopná a zákon by neprešiel. Čiže, milí diváci, ak tento zákon prejde, bude to priama zodpovednosť poslancov Migaľa, Šalitroša a Ferenčáka. Neverte tomu, že s týmto nesúhlasia. (Potlesk.)
23. schôdza NR SR - 10.deň - B. popoludní
Dátum: 2024-12-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

80. Ďakujem pekne za slovo. Boli časy, keď bol Robert Fico najväčší bojovník proti zvyšovaniu platov poslancov. Časy sa menia. Boli časy, keď sa Robertovi Ficovi zdali rožok s maslom také drahé, že ich chcel, citujem: "vopchať do huby premiérovi". Teraz je premiérom on, sľuboval lacnejšie potraviny, ktoré lacnejšie nie sú, sú drahšie. Rožok s maslom je ešte drahší, ale dnes už nikomu rožok s maslom nejde, citujem: " vopchať do huby" . Časy sa menia. Boli časy, keď Robert Fico radil rokovať s lekármi. Teraz keď je premiérom, s nikým nerokuje. S lekármi, ktorí mu zachránili život, nerokuje, namiesto toho, sa im vyhráža väzením, hoci boli časy, keď Trestný zákon označoval za zbytočne prísny. Časy sa menia, ale Robert Fico premiérom večne nebude a áno, možno teraz tento náš zákon neprejde, pretože najmä na strane vládnej koalície, ktorá má väčšinu v tomto parlamente, nie je záujem zaviesť systémové riešenie platov ústavných činiteľov, ale časy sa menia, možno raz bude vládnuť niekto iný a my tento systém budeme určite presadzovať aj v budúcnosti.
23. schôdza NR SR - 10.deň - A. dopoludnia
Dátum: 2024-12-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

16. Ďakujem pekne, pán predsedajúci. No, pán poslanec Šipoš, už keď si spomenul prípad koaličného poslanca Migaľa, tak ten je naozaj zaujímavý, pretože podpredseda parlamentu Michal Šimečka tu bol odvolaný z dôvodu, že mal dávať nejaké, teda mal vybavovať nejaké dotácie pre občianske združenia, hoci v čase, keď tie združenia tie peniaze dostávali, nebol ani poslancom Národnej rady a už vôbec nebol členom vládnej koalície, čiže reálne nemohol žiadnym spôsobom ovplyvniť, či tie občianske združenia dotácie dostanú, alebo nie. A potom je tu pán poslanec Migaľ, o ktorom verejne hovorí predseda jednej z koaličných strán, že si vybavuje na ministerstvách dotácie pre svoje občianske združenie. Tak potom sa pýtam, že kde je tu rovnaký meter, keď musel byť odvolaný podpredseda parlamentu opozičný za dotácie, ktoré nemohol ovplyvniť, a potom tu máme koaličného poslanca, voči ktorému sa žiadne politické dôsledky nevyvodzujú, hoci vyzerá to tak, že ovplyvňuje prideľovanie dotácií. Tak ja si myslím, že to nie je v poriadku a nemali by sme to prejsť mlčaním a nemalo by sa to ignorovať alebo len tak mávnuť rukou, že to je nejaký spor vo vládnej koalícii. Ja si myslím, že by sa tým mali zaoberať aj príslušné výbory Národnej rady.
23. schôdza NR SR - 7.deň - B. popoludní
Dátum: 2024-12-04
Poslanec: Grendel, Gábor (SLOVENSKO)
Druh vystúpenia: Vystúpenie v rozprave

61. Ďakujem za slovo, pán predsedajúci. Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade Slovenskej republiky túto spravodajskú správu. Predseda Národnej rady Slovenskej republiky svojím rozhodnutím číslo 552 zo 7. októbra 2024 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k spolupráci v oblasti bezpečnosti a spravodlivosti, tlač 529, na prerokovanie výboru Národnej rady Slovenskej republiky pre obranu a bezpečnosť aj ako gestorskému výboru. Výbor Národnej rady Slovenskej republiky pre obranu a bezpečnosť prerokoval predmetný návrh skupiny poslancov, tlač 529, v určenej lehote a neprijal platné uznesenie, keďže návrh uznesenia nezískal potrebnú väčšinu hlasov poslancov podľa zákona o rokovacom poriadku Národnej rady. Prílohou tejto spravodajskej správy je návrh na uznesenie Národnej rady Slovenskej republiky v znení predloženého návrhu poslancom. Ďakujem pekne pán predsedajúci, otvorte prosím rozpravu.
23. schôdza NR SR - 7.deň - A. dopoludnia
Dátum: 2024-12-04
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

92. Ďakujem za slovo. Dve poznámky k tomuto vystúpeniu. Ja som na vlastné uši počul prísľub ministra vnútra Matúša Šutaja Eštoka, že zverejní všetky právne analýzy, na základe ktorých uzavrel mimosúdnu dohodu, zmier s Andrejom Babišom. Sľúbil to na rokovaní výboru pre obranu a bezpečnosť, počuli to viacerí kolegovia, všetci členovia tohto výboru, ktorí boli na rokovaní prítomní. Jediní, alebo jediná podmienka, ktorú vtedy Matúš Šutaj Eštok spomínal, tak jediná podmienka bola, aby sa tie posudky vyžiadali na základe infozákona. Tak bola poslaná infožiadosť na ministerstvo vnútra, a čuduj sa svete, ministerstvo vnútra odmietlo, dokonca na základe žiadosti podľa infozákona ministerstvo odmietlo zverejniť právnu analýzu, na základe ktorej Matúš Šutaj Eštok podpísal zmier s Andrejom Babišom. A druhá poznámka. Vedomá spolupráca so Štátnou bezpečnosťou nie je len otázkou nejakej morálky alebo úcty k obetiam komunizmu, vedomá spolupráca s ŠtB sa v zákone o ochrane utajovaných skutočností považuje aj za bezpečnostné riziko. To znamená, že bývalí aktívni vedomí spolupracovníci so Štátnou bezpečnosťou sa považujú za nespoľahlivé osoby oboznamovať sa s utajovanými skutočnosťami. Áno, politici sú výnimkou, ministri, poslanci sa môžu oboznamovať bez ohľadu na to, či sú, alebo nie sú spolupracovníci, alebo teda bývalí, ale akonáhle skončia vo verejnej funkcii a chceli by ísť napríklad do biznisu, podnikať v oblasti, kde sa narába aj s utajovanými skutočnosťami, tak by mohli mať problém. Čiže aj preto mnohým ľuďom, ktorí sú v týchto zväzkoch, záleží na tom, aby v rozpore s realitou sa pokúsili preukázať, že tými spolupracovníkmi neboli, hoci v skutočnosti nimi boli.
23. schôdza NR SR - 7.deň - A. dopoludnia
Dátum: 2024-12-04
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

48. Ďakujem pekne za slovo. Tak položme si otázku, čo sľubovali dnešný koaličný lídri ľuďom pred minuloročnými parlamentnými voľbami. Sľubovali lacnejšie potraviny. Nesľubovali rovnaké ceny, aké boli za nás, ale nižšie ceny. Ten istý rožok s maslom, ktorý chcel Robert Fico, ako opozičný politik teraz citujem, strčiť do huby, koniec citátu, jednému z vtedajších koaličných politikov, ten istý rožok s maslom je dnes drahší. Videli ste Roberta Fica že by sa vyhrážal ministrovi financií Kamenickému alebo ministrovi pôdohospodárstva Takáčovi, že im, citujem, strčí do huby, koniec citátu, rožok s maslom ? Jasné že nie. Toto je ďalší príklad toho, aký je rozpor medzi slovami a skutkami dnešných koaličných lídrov. Vďaka tvojim pravidelných nákupom, pán poslanec Jakab vieme, že v Poľsku sú tie isté potraviny, čo na Slovensku, často aj o 50 % lacnejšie ako u nás. Ale lacnejšie potraviny sú nie len v Poľsku, ale aj v Maďarsku, v Českej republike, dokonca v mnohých prípadoch aj v Rakúsku. Robert Fico by na to mohol povedať, že on nesľuboval lacnejšie potraviny než majú naši susedia, veď v poriadku. Ale je neodškriepiteľný fakt, že sľuboval aj s Pellegrinim lacnejšie potraviny oproti našim cenám, nižšie ceny, aké boli počas našej vlády. A tento jeden z kľúčových sľubov proste nesplnili. Potom je na mieste otázka, že či tento sľub nesplnili preto, lebo ho nevedia splniť alebo ho nechcú splniť. A myslím si, že jedna možnosť je horšia ako druhá.
35. schôdza NR SR - 5.deň - B. popoludní
Dátum: 2025-06-03
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

22. Ďakujem za slovo. No, je možné, že na vysokej škole máte také projekty, kde sa teda výrazne viac zarába na eurofondových pozíciách, ale podľa mojich informácií a, neviem, možno pán minister vie, alebo ak tu niekto viete presne, tak si to môžme povedať, ale podľa mojich informácií pracovníci, to jest asistenti a odborní zamestnanci z Národného projektu POP III, idú podľa tabuliek tak ako ostatní zamestnanci. To znamená, že to, že im tie peniaze prichádzajú z Bruselu a nie zo štátneho rozpočtu z Bratislavy, nič nemení na ich príjme a z tohto pohľadu to považujem za nespravodlivé, keď nedostanú nejakú odmenu, ktorú ostatní dostanú. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

14. Ďakujem za slovo. Ja plne súhlasím s tým, čo povedal kolega, nebudem sa opakovať, ale pán Horecký upozornil na to, že nie všetci dostanú odmeny a tu by som chcela, teda upozornil na pracovníkov súkromných a cirkevných základných umeleckých škôl a centier voľného času a ja by som chcela upozorniť na ešte jednu kategóriu zamestnancov v školstve, ktorí taktiež nedostanú odmeny, a to sú ľudia, ktorí sú platení z eurofondových projektov a teda predovšetkým Národný projekt POP III, kde ešte stále pokiaľ viem máme niekoľko stoviek, ak nie tisícov, zamestnancov, sú to asistenti pedagogickí, sú to školskí psychológovia, špeciálni pedagógovia a ďalší, ktorí taktiež vykonávajú presne rovnakú prácu ako všetci ostatní v tých školách, robia nesmierne dôležitú prácu, sú tak či tak už sú v sťaženej pozícii, pretože majú zmluvu na dobu určitú, čiže nemajú, nemajú tú istotu pracovnej pozície a k tomu všetkému teraz keďže nie sú platení zo štátneho rozpočtu, tak taktiež nedostanú ani túto jednorazovú odmenu, ani tie regionálne príspevky. Čiže naozaj práve cez tieto často nekoncepčné jednorazové alebo nesystémové nové spôsoby príspevkov nám potom vznikajú presne takéto nespravodlivosti. Ďakujem za pozornosť.
33. schôdza NR SR - 15.deň - B. popoludní
Dátum: 2025-04-16
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

46. Ďakujem za slovo. Ja by som rada pripomenula, že to bola práve kolegyňa Plaváková, ktorá tu aj včera večer upozornila na to, že v tomto neskutočne rýchlom a chaotickom legislatívnom procese nastali aj chyby, a priznal to dneska aj poslanec Glück, keď sa jej poďakoval, a teda prečítal v treťom čítaní svoj tzv. technický pozmeňovák. A naozaj by som si priala, ako nemusíte s nami súhlasiť v Progresívnom Slovensku, veď je nejaký dôvod, prečo vy ste koalícia a my sme v opozícii, ale minimálne by som sa tak nádejala, že by ste mohli brať vážne, keď vás kolegyňa Plaváková upozorňuje a nielen ona, ale aj mnohí ďalší, že tento zákon je v rozpore s ústavou a je v rozpore s európskym právom. A keď už toto je zákon, ktorý tuto vznikal rok, do ktorého išli desiatky, stovky človekohodín, vysoko platených, vysoko postavených ústavných činiteľov, aj nás stopäťdesiatich tuto v Národnej rade a takisto na vláde a takisto ľudí na úrade vlády, tak minimálne by ste si mohli dať tú námahu a predložiť niečo, čo za prvé nebude totálne chaotické a za druhé nebude v rozpore s ústavou a s medzinárodnými záväzkami Slovenskej republiky. Len problém je v tom, že v tomto prípade jednoducho naozaj máte zatemnené oči nenávisťou a tým pocitom, že treba sa mimovládkam nejakým spôsobom mstiť, nejakým spôsobom na nich útočiť, lebo stále si prestavujete tie zlé, ale znovu tu pripomíname, že neexistujú dobré a zlé mimovládky. Je jednoducho zákon o mimovládkach, združuje sa tam veľká časť občanov dobrovoľne a týmto ich budete šikanovať a obmedzovať a idete proti ich záujmom. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

30. Ďakujem za slovo. Ja som presvedčená, že tento zákon vychádza z veľkého nepochopenia toho, aj prečo a ako občianske orga... teda občiansky sektor a mimovládne organizácie fungujú a čo je ich účel. A jedno z týchto, nielen že to je základné nepochopenie vôbec toho, čo sú politické práva, ústavou garantované, a čo je právo na súkromie, ale jeden z tých základných nedorozumení je vidieť aj v tom, že ste teda cez schválený pozmeňovák zaviedli, že neziskové organizácie sú v zmysle infozákona povinné osoby, ak poberajú verejné prostriedky. A teraz možno naozaj na prvé počutie niekto, kto tomu že vôbec nerozumie, tak si povie, že veď áno, poberajú verejné prostriedky, tak nech dávajú verejné informácie. Ono to tak nefunguje. V tejto krajine povinné osoby v zmysle infozákona majú, má byť akoby štát, má byť ten, ktorý zaručuje fungovanie krajiny, to znamená napr. štátna správa, na ministerstve, tie majú povinnosť odpovedať na infozákon. Verejné prostriedky, štátny rozpočet, to každý jeden učiteľ, policajt, hasič v tejto krajine je platený zo štátneho rozpočtu a to neznamená, že by mal, že by sa malo narušiť jeho právo na súkromie a mal by byť teraz povinný odpovedať hocijakým otázkam. Ak niekto chce vedieť viac o tom financovaní z tých verejných zdrojov, tak tie infožiadosti majú smerovať na toho, kto im tie peniaze pridelil, či už to bola samospráva, to môže byť hocaká obec, alebo to môže byť štátna správa. Oni sú tí, ktorí, alebo oni zastupujú štát, oni sú tí, ktorí majú odpovedať, a nie občianske združenia, v ktorých sa združujú občania. To je úplné nepochopenie.
33. schôdza NR SR - 14.deň - B. popoludní
Dátum: 2025-04-15
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

157. Ďakujem za slovo a naozaj ma mrzí, že poslanec Gašpar odišiel a nebude počúvať naše reakcie. No ale oveľa viac ma mrzí teda obsah jeho prejavu. Začnem tým, ako aj pán Gašpar, ale aj mnohí ďalší tuto neustále opakujú, že im vadia mimovládky, ktoré robia politiku. Prosím vás, my tu máme v ústave niečo ako politické práva. Politické práva sa netýkajú iba ľudí, ktorí sú členmi politických strán, alebo nás, ktorí sme vo volených funkciách. Politické právo má každý jeden občan a občianka Slovenskej republiky, pokiaľ sme demokratická krajina. Ja naozaj nechápem, kde ste toto zobrali, že tuto niekomu, budete na niekoho ukazovať prstom, že to sú tí zlí, ktorí robia politiku, a vám sa to nepáči. Ako, s prepáčením, to nikoho zaujíma, že vám sa to nepáči. Ľudia majú nejaké práva v tejto krajine. Majú právo vyjadriť svoj názor, vyjadriť svoj kritický názor a zhromažďovať sa a zorganizovať sa v občianskych združeniach. Vy tu nie ste, a pán Gašpar už vôbec nie, na to, nikto z nás tu nie je na to, aby rozdeľoval, kto sú dobré a zlé mimovládky. Áno, aj ja som dlhé roky robila v neziskovom sektore, nie je to absolútne žiadna hanba. Nikde inde som nezažila také prísne kontroly na vyúčtovanie. Ani som sa na tom nijako neobohatila, ale to vôbec nie je tá podstata. Aj keď nájdete nejaké mimovládky, ktoré napríklad spreneverili peniaze, tak teraz všetky hodíte do jedného vreca? Veď to nedáva žiaden zmysel. Toto celé je hon na organizácie, ktoré si dovoľujú kritizovať túto vládu. Áno, ďakujem, že prikyvujete. Toto je hon na organizácie, ktoré si dovoľujú vás kritizovať. A ak vás zaujíma financovanie v súvislosti s rodinou Šimečkovcov, stačí si pozrieť verejne dostupné dáta, pretože všetko z toho bolo verejne povedané. Len vy to nie ste zvy... (Prerušenie vystúpenia časomerom.)
33. schôdza NR SR - 14.deň - B. popoludní
Dátum: 2025-04-15
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

76. Ďakujem za slovo. Ja si myslím, že tu odznelo naozaj veľmi vecné, aj keď v istom zmysle silné, až emočne silné vystúpenie, ktoré nehecovalo, ktoré nešírilo nenávisť, ktoré sa zastávalo mimovládnych organizácií. A spomeniem tu, nadviažem na jeden konkrétny príklad, ktorý tu odznel, lebo tu bola spomínaná aj organizácia, ktorú tvoria predovšetkým matky detí so zdravotným znevýhodnením, naozaj sú to rodiny, ktoré sú vo veľmi ťažkej životnej situácii a dali sa dokopy, založili občianske združenie, aby sa mohli lepšie venovať nielen svojim deťom, ale aj verejným politikám, ktoré sa ich detí týkajú. A ja som sa s nimi napríklad prvýkrát stretla práve keď som robila na ministerstve školstva a dávali nám veľmi vecné pripomienky k tomu, ako lepšie zapracovávať do zákona to, čo ony poznali z praxe. A ja som teda veľmi rada, že z tohto zákona vypadol lobing práve preto, lebo ak sa chcem baviť o lobingu, tak nemôžeme začínať debatu pri mimovládnych organizáciách, musíme ju začínať úplne inde. Musíme ju začínať pri súkromnom sektore, musíme ju začínať aj pri rôznych obvinených ľuďoch v tejto krajine a potom možno aj o organizáciách. Ale podstatné je to, že ony práve veľmi často majú vynikajúce podnety z praxe, ktoré keby ste si vypočuli ako tvorcovia legislatívy, ako tvorcovia verejných politík, tak by mohli byť vaši partneri. Ale znovu sa dostávame k tomu, že vám vadí, že sú kritickí. A snáď môžem, lebo to je v kontexte, odznelo tu predtým, že sa bojí iba ten, kto nemá čisté úmysly. No nie, báť sa môže aj ten, ktorý stojí proti nečistým úmyslom. A keď má niekto zámer šikanovať mimovládne organizácie, tak je pochopiteľné, že sa boja. Nie preto, že by robili niečo zlé. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

60. Ďakujem za slovo a ďakujem aj vám, pán Farkašovský, úprimne, lebo si myslím, že naozaj ste prišli a za vašu stranu ste jasne odprezentovali, že čo je váš dôvod pre tento zákon. Len to, čo mňa na tom mrzí, je, že vy ste stále presvedčený, že môžete, že máte to právo rozdeľovať mimovládne organizácie na tie dobré, ktoré napr. robia charitu alebo, neviem, letné tábory, ale v momente keď napríklad tá charita začne pripomienkovať, neviem, zákon o sociálnom zabezpečení alebo začne sa vyjadrovať k školským politikám, lebo majú tie skúsenosti z toho rezortu a z tej praxe a náhodou vyjadria kritiku nejakého kroku vlády, tak vtedy zrazu už sú zlí? Tak kým teda akoby ticho robia nejakú aktivitu, ktorú vlastne mal robiť štát a suplujú štát, tak to je to úctyhodné, ale v momente, keď si potom dovolia k tomu aj pridať svoj názor, tak to už vám vadí. A to je to zásadné, v čom sa nezhodneme. Že my sme tu presvedčení, že občianska spoločnosť je slobodná a má právo vyjadriť svoj názor, aj ten kritický, a teraz ho vyjadruje hlavne proti vám, lebo vy máte vládnu moc a možno keď my raz budeme vládnuť, tak budú viacej kritizovať nás a tiež to budeme musieť zniesť, lebo to je ich základné demokratické, občianske právo. Vy tu podsúvate, že ony majú nejakú tajnú agendu alebo že nejako účelovo zavádzajú, no práveže nie. Práveže veľmi otvorene hovoria, čo robia. Majú svoje názory, majú svoje názory napr. na to, že Slovensko má podporovať Ukrajinu. Majú svoje názory na to, že občianska spoločnosť má kontrolovať financie politických strán. Majú svoje názory, hovoria to veľmi otvorene, aj kriticky a majú plné právo to robiť, a preto sa ich zastávame, lebo veríme v tento demokratický princíp. (Potlesk.)